**Prilog 3 – Lista za provjeru**

*Javni poziv malim i srednjim preduzećima iz industrija sa visokim emisijama ugljika u svrhu tehničke i bespovratne finansijske podrške provedbi investicionih projekata dekarbonizacije*

April, 2022. godine

Opšta dokumentacija koju trebaju da dostave svi podnosioci prijava.

**U koloni dva su dati obavezni naziv dokumenta koji se dostavljaju u elektronskom formatu.**

|  |  |  |
| --- | --- | --- |
| **Potrebna dokumentacija** | **Obavezan naziv dokumenta u elektronskom formatu** | **Obilježiti sa X**  |
| Popunjen obrazac prijave (Prilog 1) *– potpisana verzija u PDF formatu i verzija u Word formatu* | 1-Obrazac prijave |  |
| Pismo namjere sa maksimalnim dostupnim i planiranim procentualnim iznosom sufinansiranja (Prilog 2) *– Potpisana verzija u PDF formatu (skenirana kopija originla).* | 2-Pismo namjere o sufinansiranju |  |
| Lista za provjeru dostavljene dokumentacije i instrukcija za imenovanje dokumenta u el. Formatu (Prilog 3) | 3-Lista za provjeru |  |
| Potpisana izjava da podnosilac prijave posluje u skladu sa UN globalnim principima-skenirani original (Prilog 4) | 4-UN globalni principi |  |
| Registracija preduzeća/obrta/zadruge sa jasno iskazanom trenutnom vlasničkom strukturom (prva i posljednja registracija) – *skenirana kopija*; | 5-Registracija |  |
| Lična karta odgovornog lica/vlasnika *– skenirana kopija.* | 6-LK |  |
| Važeća upotrebna i okolinska dozvola za sve objekte koje podnosilac prijave koristi, a u kojima se odvija proizvodni proces. Navedeno je dokaz da se proizvodnja/prerada odvija u objektima koji ispunjavaju minimalne tehničke uslove za bavljenje proizvodnjom i preradom u sektoru u kojem se realizuje investicija. Uključuje i objekat koji je predmet investicije-*skenirana kopija*  | 7-Upotrebne i okolinske dozvole |  |
| Računi za električnu i toplotnu energije za posljedenje tri godine (2019., 2020. i 2021. godinu) - skenirane kopije | 8 – Računi za energiju |  |
| Finansijski izvještaji za posljednje tri godine (2019., 2020. i 2021. godinu), potpisani i ovjereni od strane ovlaštenog računovođe. Izvještaji trebaju da uključuju bilans uspjeha i bilans stanja - skenirani original | 9-Financijski izvjestaji |  |
| Potvrda svih komercijalnih banaka u kojima podnosilac prijave ima otvoren račun da bankovni računi za poslovanje preduzeća nisu blokirani ne stariji od dana objave ovog javnog poziva i da bankovni računi podnosioca prijave nisu bili blokirani više od 90 dana u posljednjih 12 mjeseci prije objave ovog javnog poziva-*skenirani originali*  | 10-Bankovne potvrde |  |
| Lista osiguranih lica za obveznika ili poresko uvjerenje o zaposlenim sa tačnim imenima i prezimenima i datumom početka osiguranja za svakog uposlenog izdato od nadležne Poreske uprave ne starije od 90 dana od dana objave ovog javnog poziva-*skenirani original* | 11-Lista zaposlenih |  |
| Poreska uvjerenja o izmirenim poreskim obavezama **(direktni i indirektni porezi)** ne starija od 90 dana od dana objave ovog javnog poziva. Ukoliko podnosilac prijave nije u PDV sistemu, obavezan je dostaviti potvrdu od nadležne uprave za indirektno oporezivanje da nije upisan u Jedinstveni registar obveznika indirektnih poreza. Potvrda ne može biti starija od 90 dana od dana objave ovog javnog poziva – *skenirani original ili ovjerene kopije*  | 12-Poreska uvjerenja |  |
| Potpisana izjava vlasnik/odgovornog lica da preduzeće nije u postupku predstečajne nagodbe ili likvidacije-*skenirani original* | 13-Izjava stecaj/likvidacija |  |
| Potpisana izjava da vlasnik/odgovorno lice podnosioca prijave nije osuđivan za kazneno djelo vezano za svoje poslovanje na temelju pravosnažne presude-*skenirani original* | 14-Izjava kazneno djelo osuda |  |
| Potpisana izjava o statusu Podnosioca kao povezanog lica (Prilog 5) | 15-Izjava povezana lica |  |
|  Ugovori sa malim i srednjim preduzećima za isporuku električne ili toplotne energije (skenirani orginali) – ***vrijedi samo za treći tip prihvatljivih podnosioca prijave*** | 16–Ugovori sa MSP-ima |  |